ਐੱਮ ਨਰਸਿਮਾ
ਮੈਦਾਵੋਲੂ ਨਰਸਿਮਾ (3 ਜੂਨ 1927) – 20 ਅਪ੍ਰੈਲ 2021) ਇੱਕ ਭਾਰਤੀ ਬੈਂਕਰ ਸੀ ਜਿਸਨੇ 2 ਮਈ 1977 ਤੋਂ 30 ਨਵੰਬਰ 1977 ਤੱਕ ਭਾਰਤੀ ਰਿਜ਼ਰਵ ਬੈਂਕ (ਆਰਬੀਆਈ) ਦੇ ਤੇਰ੍ਹਵੇਂ ਗਵਰਨਰ ਵਜੋਂ ਸੇਵਾ ਨਿਭਾਈ। ਭਾਰਤ ਵਿੱਚ ਬੈਂਕਿੰਗ ਅਤੇ ਵਿੱਤੀ ਖੇਤਰ ਵਿੱਚ ਉਸਦੇ ਯੋਗਦਾਨ ਲਈ, ਉਸਨੂੰ ਅਕਸਰ ਭਾਰਤ ਵਿੱਚ ਬੈਂਕਿੰਗ ਸੁਧਾਰਾਂ ਦਾ ਪਿਤਾਮਾ ਕਿਹਾ ਜਾਂਦਾ ਹੈ। ਉਸ ਦੀਆਂ ਸਿਫ਼ਾਰਸ਼ਾਂ ਦੇ ਕਾਰਨ ਭਾਰਤੀ ਬੈਂਕਿੰਗ ਵਿੱਚ ਬਹੁਤ ਸੁਧਾਰਾਂ ਆਏ ਜਿਵੇਂ ਕਿ ਬੈਂਕਿੰਗ ਢਾਂਚੇ ਵਿੱਚ ਬਦਲਾਅ, ਨਿੱਜੀ ਖੇਤਰ ਦੇ ਬੈਂਕਾਂ ਦੀ ਸ਼ੁਰੂਆਤ, ਸੰਪੱਤੀ ਰਿਕਵਰੀ ਫੰਡਾਂ ਦੀ ਸਿਰਜਣਾ, ਗ੍ਰਾਮੀਣ ਬੈਂਕਿੰਗ, ਪੂੰਜੀ ਦੀ ਅਨੁਕੂਲਤਾ ਅਤੇ ਵਿਵਸਥਾ ਦੇ ਮਾਪਦੰਡਾਂ ਵਿੱਚ ਬਦਲਾਅ, ਜਨਤਕ ਖੇਤਰ ਦੇ ਬੈਂਕਾਂ ਦਾ ਤਕਨਾਲੋਜੀ ਅਪਗ੍ਰੇਡ ਅਤੇ ਆਧੁਨਿਕੀਕਰਨ, ਅਤੇ ਪੂੰਜੀ ਬਾਜ਼ਾਰ ਨਾਲ ਜੁੜੇ ਬੈਂਕਿੰਗ ਸੁਧਾਰ ਆਦਿ। ਮੈਦਾਵੋਲੂ ਨਰਸਿਮਾ ਨੇ ਵਿਸ਼ਵ ਬੈਂਕ ਅਤੇ ਬਾਅਦ ਵਿੱਚ ਅੰਤਰਰਾਸ਼ਟਰੀ ਮੁਦਰਾ ਫੰਡ ਅਤੇ ਏਸ਼ੀਅਨ ਵਿਕਾਸ ਬੈਂਕ ਵਿੱਚ ਭਾਰਤ ਦੇ ਕਾਰਜਕਾਰੀ ਨਿਰਦੇਸ਼ਕ ਵਜੋਂ ਵੀ ਕੰਮ ਕੀਤਾ। ਉਸਨੇ ਵਿੱਤ ਮੰਤਰਾਲੇ ਵਿੱਚ ਸਕੱਤਰ ਅਤੇ ਆਰਥਿਕ ਮਾਮਲਿਆਂ ਦੇ ਵਿਭਾਗ ਦੇ ਵਧੀਕ ਸਕੱਤਰ ਵਜੋਂ ਵੀ ਕੰਮ ਕੀਤਾ। ਉਸਨੂੰ 2000 ਵਿੱਚ ਭਾਰਤ ਦੇ ਦੂਜੇ ਸਰਵਉੱਚ ਨਾਗਰਿਕ ਸਨਮਾਨ ਪਦਮ ਵਿਭੂਸ਼ਣ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।